
                                            1.   УВОД
Програм рада Центра за социјални рад општине Ражањ има за циљ приказ планираног функционисања Центра у наредном једногодишњем периоду, имајући у виду расположиве капацитете, а у складу са законским обавезама и овлашћењима. 
Програм рада је намењен: Управном одбору ЦСР општине Ражањ, Надзорном одбору ЦСР општине Ражањ, Локалној самоуправи, Стручној и широј јавности.

Основ за израду Програма рада представљају: Годишњи извештај о раду Центра за социјални рад општине Ражањ за 2022. годину, Програм рада Центра за социјални рад општине Ражањ за 2022. годину, Прописи у области социјалне заштите и породично- правне заштите на републишком и локалном нивоу.
2. ЦИЉЕВИ СОЦИЈАЛНЕ ЗАШТИТЕ
1. Достићи односно одржати минималну материјалну сигурност и независност породице и појединца у задовољавању животних потреба,

2. Обезбедити доступност услуга и остваривања права у социјалној заштити,

3. Створити једнке могућности за самосталан живот и подстицати на социјалну укљученост,

4. Очувати и унапредити  породичне односе као и унапредити породичну, родну и међугенерацијску солидарност,

5. Предупредити злостављање, занемаривање или експлоатацију, односно отклонити њихове последице.

Право на социјалну заштиту
 Сваки појединац и породица којима је неопходна друштвена помоћ и подршка ради савладавања социјалних и животних тешкоћа и стварања услова за задовољење основних животних потреба имају право на социјалну заштиту.  Права на социјалну заштиту обезбеђују се пружањем услуга социјалне заштите и материјалном подршком.
3. ДЕЛАТНОСТ ЦЕНТРА ЗА СОЦИЈАЛНИ РАД
Центар за социјални рад општине Ражањ је установа социјалне заштите, која применом стручног социјалног рада, спроводи социјалну политику и обезбеђује социјалну сигурност грађана на територији општине Ражањ. Центар је основан актом Скупштине општине Ражањ. Има својство правног лица са правима, обавезама и одговорностима које проистичу из Устава, закона и статута Центра за социјали рад општине Ражањ. 

Центар за социјални рад одлучује о остваривању права корисника утврђених законом и о коришћењу услуга социјалне заштите које обезбеђује Република Србија, аутономна покрајна и јединица локалне самоуправе и врши друге послове утврђене законом и прописима донети на основу истог. Центар за социјални рад у складу са актима јединице локлане самоуправе учествује у пословима планирања и развоја социјалне заштите у јединици локлане самоуправе.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                    Према Закону о социјалној заштити задаци центра за социјални рад у оквиру јавних овлашћења су решавање у првом степену по остваривању права утврђених овим законом и пружање услуга социјалног рада у поступку решавања о тим правима.
Центар за социјални рад општине Ражањ у 2023. години имаће овлашћења и обавезу спровођења социјалне и породично - правне заштите грађана на територији општине Ражањ. Делокруг рада Центра регулисан је следећим прописима: Закон о јавним службама ( „ Сл. гласник РС“, бр.42/91), Закон о социјалној заштити ( „ Сл. гласник РС“, бр.24/11), Породични закон ( „ Сл. гласник РС“, бр.18/05, Закон о општем управном поступку ( „ Сл. гласник РС“, бр.18/16), Закон о раду ( „ Сл. гласник РС“, бр.24/05, 61/05, 75/14, 13/17, 113/17), Закон о ванпарничном поступку( „ Сл. гласник СРС“, бр.25/82,48/88, 46795, 55/14), Закон о малолетним учиниоцима кривичних дела и кривичноправнпј заштити малолетних лица ( „ Сл. гласник РС“, бр.85/05), Закон о слободном приступу информацијама од јавног значаја ( „ Сл. гласник РС“, бр.120/04, 104/09, 36/109, Закон о финансијској подршци породици са децом ( „ Сл. гласник РС“, бр.113/17), Закон о јавним набавкама ( „ Сл. гласник РС“, бр.91/19), Закон о запосленима у јавним службама ( „ Сл. гласник РС“, бр.113/17), Закон о систему плата запослених у јавном сектору ( „ Сл. гласник РС“, бр.18/16, 108/16, 113/17), и др.
У току 2023. године ЦСР општине Ражањ ће доносити одлуке о остваривању права корисника и пружити услуге корисницима у складу са законом и прописима донетим на основу закона, као и у складу са нормативима и стандардима утврђеним Правилником о оргнизацији, нормативима и стандадима рада ЦСР што подразумева савремени методски приступ социјалног рада и вођење случаја што захтева кординацију процеса пружања услуга.

Центар ће своју делатност реализовати уз подршку Министарства за рад, запошљавање, борачка и социјална питања Београд, Министарства за бригу о породици и демографију Београд и јединице локалне самоуправе.

4. СТРУКТУРА ЗАПОСЛЕНИХ РАДНИКА

У ЦСР на дан 31.12.2022. године на пословима јавних овлашћења и пружању услуга, запослено је 6 радника:
1. директор, број извршилаца 1,
2. стручни радник за управно-правне послове, број извршилаца 1,
3. супервизор ½  и водитељ случаја ½,  број извршилаца 1,
4. водитељ случаја, број извршилаца 1,
5. дипл. економиста за финансијско рачуноводствене послове,
 број извршилаца 1, 
6. возач моторних возила Б категорије, број извршилаца 1.
Напомињемо да од 01.11.2022. године недостаје један стручни радник, водитељ случаја са ½ радног времена, дипломирани психолог.
5. ЈАВНА ОВЛАШЋЕЊА
У вршењу јавних овлашћења, Центар за социјални рад као установа социјалне заштите и као орган старатељства поступа у складу са Законом о социјалној заштити („Сл.гласник РС, бр.24/11) и другим позитивним прописима. У вршењу других послова из надлежности јединице локлане самоуправе поступа у складу са прописима које уређује локлална самоуправа.
1. У вршењу јавних овлашћења, Центар за социјални рад општине Ражањ, у складу са Правилником о организациоји , нормативима и стандардима рада центра за социјални рад ( „ Сл. Гласник РС“, бр.59/2008, 37/2010, 39/2011- др.правилник),  и даље ће у 2022. години, одлучивати о: остваривању права на новчану социјалну помоћ, остваривању права на додатак за помоћ и негу другог лица, увећани додатак за помоћ и негу другог лица, остваривању права на помоћ за оспособљавање за рад, остваривању права на смештај у установу социјане заштите, остваривању права на смештај у другу породицу, хранитељству, старатељству, одређивању и промени личног имена детета, мерама превентивног надзора над вршењем родитељског права, мерама корективног надзора над вршењем родитељског права.
2. У вршењу јавних овлашћења, Центар за социјални рад и даље ће у 2021. години обављати следеће послове: достављаће налаз и стручно мишљење, на захтев суда у парницама у којима се одлучује о заштити права детета или вршењу, односно лишењу родитељског права, предузимаће мере из своје надлежности у складу са одредбама Закона о спречвању насиља у породици, обављаће друге послове утврђене законом.
Центар за социјални рад у вршењу јавних овлашћења пружаће услуге социјалног рада и покретаће судске поступке када је законом за то овлашћен. У области социјалне заштите породице, деце и младих као и одраслих и старих лица радиће се на заштити корисника из следећих категорија: деца и млади без родитељског старања, деца и млади из породица са поремећеним односима, деца и млади са поремећајима у понашању, деца која су жртве злостављања и грубог занемаривања, деца и млади са инвалидитетом, одрасла лица са поремећајима у понашању, одрасла физички и психички ометена лица, као и остарела лица.
Финансијска делатност  обухвата целокупно финансијско пословање Центра, издраду периодичних обрачуна, финснсијског плана завершног рачуна, финансијску документацију за реализацију потенцијалних пројеката и др.
6. ЗАШТИТА ДЕЦЕ И МЛАДИХ
Заштита деце и младих општине Ражањ у 2023. години одвијаће се уз примену метода вођења случаја и супервизије предмета у складу са одредбама Правилника о организацији, нормативима и стандардима рада Центра за социјални рад.

                                6.1.  Деца  и млади без родитељског старања
Основни облици и мере социјалне и породично правне заштите деце и младих без породичног старања су: смештај у другу породицу, смештај у установу социјалне заштите, старатељство и усвојење и саветодавни рад.
                                  6.1.1.   Смештај у другу породицу

 У оквиру збрињавања деце без родитељског старања примењиваће се стандарди из Правилника о хранитељству, а у циљу остваривања најбољег интереса детета избором хрнитељске породице из круга сродничких односно других хранитљских породица које имају општу подобност за хранитељсство и које испуњавају услове за бављење хранитељством. ЦСР општине Ражањ је успешно афирмисао хранитељство као облик социјалне заштите деце без родитељског старања и у наредном периоду уложиће већи напор за изналажење што стимулативније породичне средине деце без родитељског старања, мотивисањем грађана за бављење хранитељством - стандардно, специјализовано и ургентно хранитељство.  Пратиће се функционисање хранитељске породице која има за циљ да детету на хранитељтву обезбеди довољно стимулативне услове који ће подржати његов развој у складу са његовим индивидуалним потребама и потенцијалима. Радиће се на подстицању и одржавању личних односа између деце и родитеља и других сродника блиских детету, уз поштовање најбољих интереса деце. Центар  ће давати подршку родитељима да ангажују сопствене снаге у решавању проблема како би створили услове за повратак деце у природну породицу ( материјална давања, саветодавни рад,  посредовање код других институција у локалној заједници). Центар за социјални рад у наредној 2023. години и даље ће поштовати основна права детета да се о њему пре свих других брину и старају родитељи - права детета на живот са родитељима, право на порекло, право на идентитет и друга права.
Праћење функциопнисања хранитељства има за циљ да деци на хранитељству обезбеди довољно стимулативне услове које ће подржавати њихов развој у складу са њиховим индивидуалним потребама и потенцијалима.
                                      6.1.2.Смештај у установу социјане заштите

 Са подручја општине Ражањ нема деце која су смештена у установу социјалне заштите,  с обзиром на развијену мрежу хранитељске заштите и могућност да се деци без родитељског старања у сваком моменту обезбеди сигурно, безбедно и подстицајно окружење, процена је да неће бити потребе за смештајем у установу социјалне заштите.  
                                       6.1.3. Деце под старатељством
Заштита деце под старатељством ће се планирати и ревидирати кроз план старања и континуирано ће се пратити обављање старатељске дужности старатеља у заштити интереса малолетне деце и разматрањем и усвајањем годишњих извештаја старатеља у законски предвиђеном року. 
Уколико постоји потреба у 2023. години наставиће се са покретањем поступака за лишавање родитељског права и издржавање деце, а све у складу са Породичним законом Р.С.
                         6.2. Деце из породица са поремећеним породичним односима
У оквиру рада на заштити деце из породица са поремећеним породичним односима обављаће се саветодавни рад са одраслим лицима са поремећеним брачним, ванбрачним и породичним односима, односно рад са децом која живе у тим породицама. Вршиће се и даље посредовањање у бракоразводним споровима. Стручни радници ће бити ангажовани на давању мишљења и предога о вршењу родитељског права и регулисање личних односа виђења у поступку развода брака и након прекида ванбрачне заједнице. Очекујемо да ће бити поднетих нових захтева за посредовање због поремећених породичних односа.
                               6.3. Деца и млади са поремећајима у понашању

 Центар за социјални рад пружаће подршку и помоћ деци и омладини са поремећајима у понашању који представљају посебну групацију којој треба помоћи у преуређењу њихове личности и понашања, преиспитивању и промени система вредности, стила живљења, односа према себи, другима и уопште према друштву. Деца и млади често усвајају агресивни модел понашања и индетификују се са личностима из реалитих програма и света криминала. Због дугогодише и тешке економске кризе породица све више губи васпитну компетенцију и могућност утицаја на децу, па су она све чешће препуштена непримреним садржајима са интернета, препуштена улици и утицају неформалних вршњачких група, постају жртве трговине људима, чланови секти, и сл.

У оквиру рада Центра за социјални рад општине Ражањ, током године биће обухваћене следеће категорије деце и младих са поремећајима у понашању: деца са асоцијалним понашањем, малолетни кривично неодговорни извршиоци кривичних дела, малолетни учиниоци кривичних дела, малолетни учиниоци прекршаја, изречене васпитне мере.

            Стручни радници Центра за социјални рад општине Ражањ, прижаће помоћ породицама, у васпитању деце, како би се подстакао правилан развој малолетника, јачала њихова лична одговорност и компетентност родитеља.
Неопходна је сарадња са системом образовања и васпитања као и са другим значајним институцијама на територији општине како би се благовременим реаговањем, предупредила појава вршњачког насиља и спречило прерастање у теже облике. 
Центар за социјални рад општине Ражањ  пружаће подршку и помоћ породицама у васпитању и развојним потребама деце, сарађивати са судовима, радиће се на изради планова услуге за децу и младе којима је Суд изрекао васпитну меру појачан надзор, реализацију плана и достављање  извештаја о релизацији васпитне мере суду.

                                 6.4.   Деца и млади са инвалидитетом
 Заштита деце и младих са инвалидитетом и даље ће бити усмерена на оствривање права на додатак за помоћ и негу другог лица као и увећани додатак за помоћ и негу другог лица на основу Закона Републичког Фонда пензијског и инвалидског осигурања. Проблеми деце са посебним потребама су вишеструки. ЦСР водиће евиденцију и упућивати на контролне прегледе – ревизије предмета.

7. СПРЕЧАВАЊЕ И СУЗБИЈАЊЕ НАСИЉА У ПОРОДИЦИ
 ЦСР општине Ражањ поступаће у складу са Законом о спречавању насиља у породици, Породичног закона, Општег и Посебног протокаола о поступању у случајевима партнерског насиља, водити документацију и евиденцију о жртвма насиља и о мерама које су изречене, хитним мерама и њиховом продужењу. 
 Центар за социјални рад и даље ће пружати помоћ и подршку жртвама насиља кроз саветодавни рад и укључивати се у превентивне програме са Полицијском станицом у Ражњу на плану спречавања и сузбијања насиља у породици. Посебну пажњу ће усмерити према деци у породицама где је утврђено насиље како би заштитили децу и пружили подршку ненасилном родитељу у стварању адекватних услова за развој деце. У току 2023. године  радиће се на примени Закона и Протокола  о поступању, задужени стручни радник – представник Центра за социјални рад  ће присуствовати састанцима групе за координацију у ОЈТ Алексинац, размењивати информације и сарађивати са свим субјектима који се баве овом проблематиком.
 У току 2023. године, уколико буде потребно наставићемо сарадњу са Центром за заштиту жртава трговине људима.  
8.ЗАШТИТА ОДРАСЛИХ И СТАРИХ ЛИЦА
 Заштита и помоћ одраслих и старих лица на територији општине Ражањ у 2023. години одвијаће се уз примену метода вођења случаја и супервизије предмета у заштити одраслих и старих лица у складу са Правилником о организацији, нормативима и стандардима рада Центра за социјални рад.
Тендеција старења укупог становништва карактеристична је и за подручје наше општине. У Центру ће се радити и убудуће са следећим категоријма одраслих и остарелих лица: материјално угрожена лица, лица без породичног старања ( самачка и старачка домаћинства) лица са сметњама у развоју, инвалидних лица ( телесни, интелектуални, ментални, сензорни и друге врсте инвалидитета), лица са породичним проблемима, ( конфликти у породици, партнерски конфликти, жртеве насиља), лица са порермећајима у понашању (злоупотреба алкохола и опојних дрога, вршење прекршајних и кривичних дела), жртве трговине људима и стани држављани, као и лица без држављанства у потреби за социјалном заштитом, лица из различитих група- остарела лица без породичне неге и старања у већој потреби за здравственом негом, одрасла лица са менталним сметњама, лица склона злоупотреби алкохола и психоактивних супстанци и бескућници.
Основни облици, мере и услуге које ће се примењивати у заштити ових категорија јесу; новчана социјална помоћ, смештај у установу социјалне заштите, стална и привремена стратељска заштита, додатак за помоћ и негу другог лица и увећани додатак за помоћ и негу другог лица, заштита од насиља у  породици, једнократне новчане помоћи, услуга помоћ у кући  преко Удржења грађана „ Сунчев зрак“ Ражањ, саветодавне услуге и сл.
8.1. Новчана социјална помоћ

Материјално угрожена и необезбеђена лица представљају најбројнију категорију корисника. Основно право у систему социјалне заштите јесте право на новчану социјалну помоћ које се рализује преко центра за социјални рад. Свим корисницима са евиденције Центра редовно исплаћује ресорно министарство. Број корисника у току године варира из разлога што се ова помоћ за радно способне кориснике користи ограничено у ордређеном временском периоду. Центар ће редовно као и до сада радити ревизију и преиспитивање овог права  у мају месецеу 2023. године. Кориснике новчане социјалне помоћи чине незапослени и неспособни за рад, који нису у могућности на други начин да дођу до средстава за задовољење основних животних потреба. Претпоставка је да ће структуру корисника који подносе захтев за новчну социјалну помоћ чинити претежно вишечлана домаћинства, чији носиоци права спадају у категорију одраслих лица. За праведније одлучивање о праву на новчану социјалну помоћ у највећој мери допринеће примена система Социјална карта  и СОЗИС.
8.2. Домски смештај

Домски смештај одраслих и старих лица јесте институционално збрињавање лица у установама социјалне заштите којима је то неопходно. ЦСР као упутни орган вршиће смештај лица у Геронотлошким центрима.  У 2023. години очекујемо благо повећање броја захтева за смештај у установе социјалне заштите за одрасле и старе. Реализоваће се посета корисника која се налазе на смештају у установам социјалне заштите. 
8.3. Старатељска заштита
Спроводиће се старатељска заштита имовине и лица лишених пословне способности, као и покретање поступака за лишавање пословне способности и стављање под старатељство лицима која нису способна да заштите своја права и интересе.
Центар ће пратити адекватност примењених облика заштите лица смештених у установе социјалне заштите кроз обиласке корисника и сачињавања заједничких планова услуга. 

Потребно је едуковати потенцијалне породице за прихват одраслих и старих лица без породичног страња.
8.4. Додатак за помоћ и негу другог лица

 Право на додатак за помоћ и негу другог лица  користе особе којима је због природе и тежине болести неоподна помоћ другог лица. Ово право остварују лица који нису корисници овог права преко Фонда ПИО-а. У наредном периоду очекује се услед пораста броја старих, оболелих и особа са инвалидитетом и даље пораст захтева за остваривање права на додатак за помоћ и негу другог лица, као и додатка за увећани додатак за помоћ и негу другог лица  и на кориснике права на додатак за помоћ и негу другог лица  у систему пензијског и инвалидског осигурања. За исплату овог права надлежно је Министарство за рад, запошљавање, борачка и социјална питања Београд. 
Планира се и даље ангажовање стручних радника на превенцији насиља у породици са посебним акцентом на унапређењу положаја старих лица која све више доживљавају неке од облика насиља у средини у којој живе. С обзиром да је у извештајног години  било благо  повећаног броја насиља, не очекујемо повећање броја у 2023. години.

Можемо очекивати благи раст броја корисника права и услуга социјалне заштите, нарочито број корисника новчане социјалне помоћи, једнократне новчане помоћи, поремећени породични и партнерски односи, смештај установу социјалне заштите, старатељство и сл.
Заштита права и интереса одраслих и старих лица одвијаће се и реализовати у складу  са поштовањем законских прописа.
                             9. ПРОШИРЕНА ПРАВА СОЦИЈАЛНЕ ЗАШТИТЕ

   У 2023. години Центар за социајлни рад ће реализовати и друге облике материјалне подршке за угрожене категорије становништва на територији општине Ражањ. Финансијска средства за ове намене биће обезбеђена у општинском буџету. То су проширена права социјалне заштите која су дефинисана на основу Одлуке о социјалној заштити општине Ражањ.  Из општинског буџета биће финансирана следећа проширена права и услуге социјалне заштите: право на једнократну новчану помоћ, право на опрему корисника за смештај у установу социјалне заштите, право на путне трошкове за родитеље – старатеље деце ометене у развоју која су на редовном школовању, право на накнаду трошкова сахране. Услуге: привремени смештај и прихватилиште за жене и децу жртве насиља у породици, прихватана станица за одрасла и стара лица, помоћ и нега у кући, лични пратилац детета.
Најбројнији биће корисници једнократних новчаних помоћи, које се реализују у виду новчаних давања, могу да остваре појединци и породице које се тренутно нађу у стању социјалне потребе, односно у изузетно тешкој финансијској ситуацији који нису у могућности да самостално превазиђу. Ова помоћ се корисницима пружа за следеће намене: куповину основних животних намирница, неопходних лекова и лечења, огрева, регулисање дуговања за комуналне усклуге и сл.

Очекујемо да ће у 2023. години локална самоуправа из буџета издвојити средства за једнократне новчане помоћи и радно ангажовање радно способних корисника на приближном нивоу с обзиром на број корисника ових права.  Не очекујемо повећање броја особа које се самоинијацитивно обраћају ЦСР у категорију конфликата и повећања броја особа које су биле жртве породичног насиља. На основу Плана приправности и распоредом пасивног дежурства, обављаће се и даље неодложне интервенције и ван радног времена. ЦСР општине Ражањ  поступаће у складу са Законом о спречавању насиља у породици, Породичног закона, Општег и Посебног протокаола о поступању у случајевима партнерског насиља, водити документацију и евиденцију о жртвма насиља и о мерама које су изречене, хитним мерама и њиховом продужењу. Почев од 01.06.2017. године почела је примена Закона о спречавању насиља у породици  којим је координаторску улогу преузело тужилаштво, а учешће у целокупном процесу  свакако имају и центри за социјални рад. У току 2023. години  радиће се на примени Закона и Протокола  о поступању, задужени стручни радник – представник Интерног тима у току године узеће активно учешће у раду Групе за координацију и сарадњу при ОЈТ Алексинац.
10. АНАЛИТИЧКО ИСТРЖИВАЧКИ РАД

У 2023. години Центар за социјални рад општине Ражањ ће радити:

· Извштај о раду за 2022.годину,

· Програм рада Центра за социјални рад општине Ражањ за 2023. годину,

· Доставиће статистичке  и друге извештаје  на захтев општинских и републичких органа,

· Доставиће извештаје свим релевантним државним органима у складу са позитивним законским прописима. 

11. САРАДЊА СА ЛОКАЛНОМ ЗАЈЕДНИЦОМ
 Центар за социјаллни рад општине Ражањ има унапређену мрежу сараде са локалном самоуправом као оснивачем и носиоцем обавеза које проистичу из Закона о социјалној заштити (једнокртне новчне помоћи, опрема корисника за смештај у устванову социјалне заштите или другу породицу, погребни трошкови,и сл.).  Од стране локалне самоуправе присутно је разумевање потреба за унапређењем система социјлне заштите на локалном нивоу као и у погледу реализације права из области социјалне заштите што је резултат добре сарадње између оснивача и ЦСР  и заједничким улагњем напора у обезбеђивању финансијских и других могућности за ову делатност. Из буџета локалне самоуправе није планирано финсирање ниједног радног места у ЦСР. Зараде запослених финансирају се из Републичког буџета. Број запослених у Центру је одређен решењем ресорног министарства, а локална самоуправа до сада није учествовала у финансирању радних места. Локална самоуправа настоји да пружа финансијску подршку Центру за социјални рад ценећи остварени квалитет социјалног рада и тежње за развојем социјалне заштите у општини Ражањ. 
У 2023. години наставити  сарадњу са свим значајним актерима у локалној заједници и то: Локланом самоуправом, учествоваће се у раду радних тела конституисаних од страна локалне самоуправе у којима су запослени радници центра за социјални рад чланови истих ( Стратегија социјалне заштите, Саветa за миграције општине Ражањ, Савета за родну равноправност и сл.).  Судском канцеларијом у Ражњу, Месним канцеларијама и заједницама по насељеним местима, на пољу пружања постојећих права и услуга из домена социјалне заштите, као и превентивних деловања на откривању лица која се налазе у стању социјлане потребе и пружања заједничких решења за унапређење њихових положаја. Наставиће се континуирана сарадња са Националном службом за запошљавање - Испоставом у  Ражњу токиом 2023. године, како би се омогућило ангажовање незапослених радно способних лица путем различитих програма НСЗ, односно јавних радова, а самим тим и ажурирала евиденција корисника новчане социјалне помоћи. Сарадња ће се и даље наставити са  Основним школама у Ражњу и Витошевцу, Домом здравља, Предшколском установом, Полицијском станицом, Републичким фондом ПИО- Ражањ, Службом у Алексинацу, Филијалом у Нишу, Републичком фондом за здравствено осигурање- Испоставом  у  Ражњу, Црвеним крстом, Удружењем „Сунчев зрак“ Ражањ, Невладиним организацијалма, са привредницима и донаторима у  циљу што ефикаснијег решавања појединачних проблема на терену.
Успоставаће се стална сарадња и потребна комуникација телефонским и електронсксдим путем са установама,  невладиним и хуманитарним организацијама, а све у циљу ефикаснијег и бржег обављања послова.
12. ЈАВНОСТ РАДА

 Центар за социјални рад  је у обавези да обезбеди јавност свог рада и да извештава надлежне државне органе као и надлежни орган локалне самоуправе о свом раду. У наредној години благовремено ће информисати грађане о правима и услугама социјалне заштите које се финансирају из ресорног министарства и локалне самоуправе преко сајта општине општине Ражањ – www.opstinarazanj.org који се редовно ажурира новим информацијама о реализованим активостима Центра за социјални рад. 
Информације о раду овог Центра могу се добити преко Информатора о раду, који се налази на званичном сајту општине Ражањ – www.opstinarazanj.org, а доступан је у просторијама Центра за социјани рад у штампаном облику.
 У складу са  Законом о слободном приступу информација од јавног значаја, истакнут је и Захтев за приступ информацији од јавног значаја који сви заинтересовани могу да упуте Центру за социјални рад општине Ражањ.
                                     13. ПЛАН СТРУЧНОГ УСАВРШАВАЊА
 Стручно усавршвање стручних радника је услов за стицање и обнављање лиценце у складу са законом. У 2023. години неопходно је стручно усавршавање – стицање знања и вештина стручних радника у социјалној заштити.  Запослени у Центру за социјални рад ће током године путем вебинара пратити и усвајати  савремена достигнућа из области: социјалног рада, педагогије, права, психологије, праћењем стручне литаратуре, прибављање часописа из области социјалне заштите, који ће бити оргнизоване током године. Дипломирани економиста присуствоваће семинарима из области  е- пословања и финансија, тачније кроз програм “ Искра“ „СПИРИ“  за обрачун плата. Супервизор ће током 2023. године бити укључе у програм супервизијске едукације,  који ће реализовати Републички завод за социјалну заштиту Београд. Стручни радници ће похађати све неопходне и планиране едукације, ( коришћење одређених апликација, стицање нових стручних знања и вештина ).     
 У складу са Правилником о лиценцирању стручних радника у социјалној заштити  стручни радници имају потребне лиценце за рад и уписани су у Регистар обновљених лиценци, осим стручног радника на управно-правним пословима који је засновао радни однос на одређено време почев од 01.11.2022. године. 
14.ЗАКЉУЧНА РАЗМАТРАЊА
У 2023. години Центар за социјали рад ће се бавити питањима социјалне заштите деце и младих, одраслих и старих лица са подручја општине Ражањ као и праћењем и проучавањем социјалних потреба и изазова, иницирањем и организовањем  превентивних активности и реализовати  циљеве који се налазе у новом стратешком документу - Стратегији развоја социјалне заштите у општини Ражањ за период 2019-2026. године.  
У овом планском периоду  Центра за социјални рад општине Ражањ решaваће у првом степену уз примену одредаба Закона о општем управном поступку по захтевима грађана и по службеној дужности  за остваривање права из области социјалне заштите. У складу са Породичним законом, као орган стратељства вршиће послове заштите породице, помоћи породици, старатељства, хранитељства и др. 

Овај Центар ће у току године пружати услуге неодложних интервенција у заштити свих групација корисника. Подразумева се да стручни радници Центра током 24-часовног дежурства у сарадњи са Полицијаском станицом и ОЈТ, решавају проблеме у ордређеним роковима: Неодложно ( рок 24 часа), хитно ( рок 3 дана), редовно ( рок 5 дана), а све у складу са Законом о спречавању насиља у породици. 
  Систем социјалане заштите треба и на даље да се темељи на принципу солидарности и узјамности, хумности, једнакости и равноправности, поштовања свих слобода и достојанства личности корисника. 
     Много је важно  и даље развијање постојећих и увођење по могућству нових услуга социјалне заштите у локалној заједници, које су неопходне за побољшање квалитета и положаја маргинализованих, осетљивих група корисника и локалног становништва. У 2023. години и даље ће постојати потреба за продужењем и развојем услуге Помоћ у кући која се реализује преко Удружења грађана „ Сунчев зрак“ из Ражња.
            ЦСР ће у 2023. години наставити сарадњу са другим установама и оргнизацијама у локалној и широј средини и спроводити активности на даљем унапређењу међусекторске сарадње у општини Ражањ. 
              У овом планском периоду наставити са техничким и информационим опремањем у процесу унапређења рада установе. Уведен је нови софтверски систем под именом СОЗИС, које је припремило надлежно министрство. Помоћу овог система реализоваће се целокупан рад са корисницима и вођење евиденције и документације о корисницима и пруженим мерама, облицима и услугама социјалне заштите. 

            Рачуноводствени послови обављаће се на основу новог софтверског система под називом СПИРИ, који је кренуо са применом почетком ове године у свим центрима за социјални рад.
             ЦСР је у претходној години почео са радом на програму СОЦИЈАЛНА КАРТА. Овај програм је врло битан у раду са корисницима у систему социјалне заштите. У оквиру тога воде се и обрађују подаци о појединцу и са њим повезаним лицима, који су неопходни за утврђивање социјално-економског статруса, односно за остваривање права и услуга из социјалне заштите. 
           Систем за заштиту и аутоматизацију рада у  биће значајан јер ће омогућити електронску обраду и умрежавање података и олакшати рад стручним радницима у условима у којима раде. На тај начин биће омогућена бржа комуникација, поштовање достојанства корисника и запослених, као и подизање стандарда стручног рада.
 За успешно функционисање центра за социјални рад значајна је сарадња и успешна комуникација коју центар има са локланом самоуправом, као својим оснивачем. У 2022. години и почетком 2023. године, након изведених радова на реконструкцији и адаптацији објекта, ( због дотрајалости замена крова, реновирање канцеларија, пода, столарије унутар зграде у којој се одвија рад ЦСР), сада је корисницима и запосленима на располагању уређен и опремљен простор, који је, што је и најважније, приступачан свима, а пре свега особама са инвалидитетом. 

Јединица локлане самоуправе максимално подржава напоре запослених како би ЦСР пружао што квалитетнију услугу и заштиту корисника. 

Запослени ће своје професионално поступање обављаће у складу са законским прописима и етичким стандардима професије, за добробит свих наших корисника, као би њихова права и интереси били задвољени на најбољи могући начин.
            Саставни део Програма рада за 2023. годину је Финансијски план Центра за социјални рад општине Ражањ за 2023. годину.

                                                                                                     Д и р е к т о р,
                                                                                          Јасмина Ракић, дипл.правник    

